Document ID: 31997D0248

31997D0248
L 098/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 март 1997 година
относно признаване по принцип пълнотата на досието, представено за подробна проверка с оглед евентуалното включване на pseudomonas chlororaphis в приложение I към Директива 91/414/ЕИО на Съвета относно пускането на пазара на продукти за растителна защита
(текст от значение за ЕИП)
(97/248/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 96/68/ЕО на Комисията (2), и по-специално член 6, параграф 3 от нея,
като има предвид, че Директива 91/414/ЕИО предвижда разработването на списък на Общността, съдържащ разрешените активни вещества в състава на пестицидите;
като има предвид, че на 15 декември 1994 г. Svenska Lantmännen представи досие на компетентните органи в Швеция с оглед включването на активното вещество pseudomonas chlororaphis в приложение I към директивата;
като има предвид, че компетентните органи в Швеция уведомиха Комисията за резултатите от първата проверка на пълнотата на досието от гледна точка на предвидените в приложение II изисквания за данните и информацията и за най-малко един съдържащ въпросното активно вещество продукт за растителна защита в приложение III към директивата; като има предвид, че в съответствие с разпоредбите на член 6, параграф 2 досието е представено от кандидата на Комисията и на останалите държави-членки;
като има предвид, че досието е отправено към Постоянния фитосанитарен комитет на заседанието на неговата работна група „Законодателство“, проведено на 20 март 1996 г.;
като има предвид, че член 6, параграф 3 от директивата изисква потвърждение на равнището на Общността на принципното съответствие на досието с изискванията за данните и информацията, предвидени в приложение II, и за поне един съдържащ въпросното активно вещество продукт за растителна защита в приложение III към директивата;
като има предвид, че подобно потвърждение е необходимо с оглед пристъпването към подробна проверка на досието, както и с оглед предоставянето на държавите-членки на възможност за даване на временно разрешение за продуктите за растителна защита, съдържащи въпросното активно вещество, съобразно условията, установени в член 8, параграф 1 на директивата, и по-специално условието за извършване на подробна оценка на активното вещество и на продукта за растителна защита с оглед изискванията на директивата;
като има предвид, че такова решение не възпрепятства изискването на допълнителни данни или информация от кандидата, в случай че подробната проверка установи необходимостта от подобни данни или информация за вземането на решение;
като има предвид, че е налице съгласие между държавите-членки и Комисията, че Швеция ще пристъпи към подробна проверка на досието и ще докладва заключенията от тази проверка, придружени от препоръки относно включването или невключването и свързаните с това условия, на Комисията във възможно най-кратък срок не повече от 1 година; като има предвид, че при получаването на този доклад подробната проверка ще бъде продължена с помощта на специалисти от всички държави-членки в рамките на Постоянния фитосанитарен комитет;
като има предвид, че предвидените в настоящото решение мерки в съответствие със становището на Постоянния фитосанитарен комитет,
РЕШИ:
Член 1
Досието, представено от Svenska Lantmännen на Комисията и държавите-членки с оглед включването на pseudomonas chlororaphis като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 20 март 1996 г., се приема за съответстващо по принцип на изискванията за данните и информацията, предвидени в приложение II, а за съдържащ въпросното активно вещество един продукт за растителна защита - в приложение III към директивата.
Член 2
Адресати на настоящото решение са държавите-членки.
Съставено в Брюксел на 25 март 1997 година.

Labels: 0
3
6